16 Seo Adama a se dirilego se re ruta gore re swanetše go rata Jehofa go feta motho le ge e le ofe. (Bala Mateo 22:37, 38.) Le gona ge re ka rata Jehofa ka tsela yeo e matla, re ka thuša ba leloko ka tsela e kaonekaone, go sa šetšwe gore ba hlankela Jehofa goba go se bjalo. Ka gona dula o matlafatša tsela yeo o ratago Jehofa le yeo o mmotago ka yona. Ge e ba o tshwenyegile ka setho sa lapa seo se kgaotšwego, rapela Jehofa gomme o mo ntšhetše sa mafahleng. * (Bona mongwalo wa ka tlase.) (Baroma 12:12; Bafilipi 4:6, 7) Gaešita le ge o ekwa bohloko kudu, nagana ka boemo bjo e le sebaka sa go matlafatša tswalano ya gago le Jehofa le go feta. Ka go re’alo o tla kgona go mmota gomme wa tseba gore go mo kwa go tla ba le mafelelo a mabotse kudu.